
Investitor, Splošna bolnišnica Novo mesto ima namen na novi lokaciji preurediti prostore za Laboratorijske dejavnosti v nove prostore.
Namen projektne naloge je prikaz strokovnih izhodišč in zahtev naročnika za izdelavo projektne dokumentacije. S projektno dokumentacijo odgovorni projektanti določijo lokacijske, funkcionalne, tehnične in oblikovne značilnosti predvidene rekonstrukcije tako, da ob upoštevanju naročila investitorja, zagotavljajo skladnost in zanesljivost gradnje. Glede na namen, vrsto, velikost, kapaciteto in druge značilnosti objekta, odgovorni projektant zagotovi zanesljivost objekta z izpolnjevanjem ene, več ali vseh bistvenih zahtev, katerih obvezno izpolnjevanje določajo gradbeni predpisi, tehnične smernice, standardi, oziroma zadnje stanje gradbene tehnike. Pri izdelavi projekta je potrebno upoštevati vse veljavne zakone, pravilnike, predpise in odloke.
Kvaliteta uporabljenih materialov mora ustrezati veljavnim predpisom, standardom, pozitivnim atestom ter mora biti ekonomsko upravičena (za namen bolnišnične dejavnosti).

Investicija bo realizirana v kleti objekta Porodnišnica SB Novo mesto. Ta se nahaja v Novem mestu, na naslovu Šmihelska cesta 1:

· regija: Statistična regija Jugovzhodna Slovenija
· občina: Mestna občina Novo mesto
· k.o.: 1483 Kandija
· parc. št. 600
· stavba št.: 1230
· Lokacija je prikazana na spodnjem aerofoto posnetku.







Slika 1: Objekt Porodnišnica_klet: Oddelek za laboratorijsko diagnostiko SB Novo mesto (vir: http://www.earth.google.com) 
[image: ]
[bookmark: _Toc75856433]Vsebina in obseg projektne dokumentacije
	IZDELAVA PROJEKTNE DOKUMENTACIJE (PZI in PID) – potrebnih gradbenih, obrtniških in inštalacijskih del (GOI dela), ki so potrebna za obnovo obstoječega objekta in njemu pripadajočih prostorov, skladno s to projektno nalogo, tehnološkim načrtom  in potrditvijo s strani naročnika. 
Naloga zajema:

1. IZDELAVA POSNETKA OBSTOJEČEGA STANJA, arhitektura, strojne in elektro inštalacije, požarna varnost;
2. IZDELAVA POPISOV DEL Z OCENO VREDNOSTI INVESTICIJE PO PODROČJIH, ločeni popisi po področjih z rekapitulacijami;
3. PROJEKTIRANJE PRIKLJUČKOV OPREME GLEDE NA TEHNOLOŠKI NAČRT IN POPIS OPREME, s površinskimi načrti, za ureditev Laboratorija in njemu pripadajočih prostorov;
4. IZDELAVA NAČRTA NOTRANJE OPREME IN NAPRAV, oprema , ki ni del tehnološke opreme laboratorija;
5. IZDELAVA ELABORATA STATIKE, s strani pooblaščene inštitucije, za dodatno dvigalo in stopnišče, ki se preuredi. 
6. PROJEKTNI ZAJEM PRIPRAVLJALNIH DEL za ureditev prostora in njemu pripadajočih prostorov;
7. PROJEKTNO VKLJUČITEV RUŠITVENIH DEL in morebitne statične ojačitve tal, sten itd.;
8. PRIPRAVA MOREBITNIH SPREMEMB NAČRTA-ŠTUDIJE POŽARNE VARNOSTI in vso morebitno dokumentacijo z vidika požarnega varstva
9. PROJEKTANTSKI NADZOR, določitev obsega in urne postavke za projektantski nadzor med izvedbo projekta.;
IZDELAVA PROJEKTNE DOKUMENTACIJE – PID za objekt in pripadajoče prostore (npr. meritve ter ostale potrebne dokumentacije) 



Dodatne zahteve:
· Med pripravo projektne dokumentacije je izvajalec dolžan sodelovati s pooblaščenimi osebami naročnika.
· Popisi del in vgrajene opreme z vpisanimi vrednotami v EUR brez in z DDV za vse stroke ter skupno rekapitulacijo. 
· Popisi za GOI dela in opremo morajo biti narejeni v skladu z zakonodajo in potrjeni s strani investitorja.
· Pri popisih opreme je potrebno upoštevati, da morajo biti popisi narejeni tako, da je vsak kos opreme ločena postavka z namenom, da lahko investitor izvede popis opreme in določi inventarne številke.
· Popis opreme in opisi za opremo morajo biti napisani ločeno: za pohištveno opremo po naročilu, za tipsko opremo.

[bookmark: _Toc75856434]Projektiranje

Izbrani izvajalec projektne dokumentacije  bo imel za potrebe prenove prostorov na razpolago delno tehnično dokumentacijo s katero SBNM razpolaga v tem trenutku in nov tehnološki načrt združenega laboratorija. Ker je obstoječa projektna dokumentacija ni popolna (delna dokumentacija za strojne in elektroinštalacije), bo moral izbrani projektant, za potrebe projektiranja, izvesti preverbo obstoječega stanja arhitekture, strojnih in elektro inštalacij.
Projektanti projektne dokumentacije morajo ves čas izdelave projekta sodelovati z odgovornimi
osebami naročnika. 
Projektna dokumentacija mora biti usklajena med dobaviteljem opreme, projektanti za posamezno področje in naročnikom. Projektna dokumentacija mora biti pred začetkom del potrjena s strani naročnika.
Vsa projektna dokumentacija PZI mora biti izdelana skladno z najnovejšo veljavno zakonodajo in vsemi elaborati, študijami, meritvami potrebnimi za izvedbo in Prostorsko tehnično smernico TSG-12640-001: 2008 Ur. l. 82/2008 z dne 22.8.2008, ki jo je izdalo Ministrstvo za zdravje oziroma najnovejšo verzijo te Prostorsko tehnične smernice v kolikor bo v tem času sprejeta. Projektna dokumentacija mora biti izdelana v elektronski obliki in papirni obliki. 
Projektna dokumentacija PZI, (kasneje) PID se izdela:
· 4 izvodov v papirni obliki in
· 1 x v elektronski obliki na elektronskem mediju (dwg (odklenjen), pdf, doc in xls format)
Ostala podporna projektna dokumentacija (elaborati itd.) se izdela 2x v papirni in 1x v elektronski obliki.
Pri projektiranju in pri izvedbi GOI del je potrebno spoštovati zakonodajo na področju učinkovite rabe energije v stavbah (Uredba o zelenem JN).
Projekti in popisi za gradbena, obrtniška, inštalacijska dela, kakor tudi za vsa ostala dela, morajo odgovarjati zahtevam investitorja in zakonodaji o javnem naročanju. 

[bookmark: _Toc75856435]Certifikati

Vsa projektirana oprema in materiali morajo odgovarjati predpisom, ki veljajo na območju Slovenije in Evropske unije, prav tako pa morajo biti opremljeni tudi z ustreznimi veljavnimi certifikati.



[bookmark: _Toc75856436]ARHITEKTURA, GRADBENA DELA

Projektna dokumentacija mora zajemati celovito prenovo prostorov, kjer se bo nahajal nov združeni laboratorij. Zunanjost in okolica objekta porodnišnice nista predmet projekta. 
Tehnične rešitve morajo biti usklajene s strani izbranega tehnologa s strani Splošne bolnišnice Novo mesto. Bruto površina območja umestitve znaša 465 m2. Območje projektiranja se nahaja v kleti objekta Porodnišnice.
Slika 1: Obstoječe stanje
[image: ]

Slika 2: Novo stanje

[bookmark: _Toc75856439]Rušitvena dela

Pred začetkom del je potrebno odklopiti in demontirati vso opremo na območju, kjer se bo izvajala prenova. Odklopiti je potrebno elektroinštalacije in zagotoviti breznapetostno stanje. Odklopiti je potrebno vodovodne inštalacije, demontirati sanitarno opremo in odstraniti  vgrajene cevi, kanale itd. 
Porušiti je potrebno:
- predelne stene (nenosilne stene)
- obstoječe tlake (do AB plošče), kjer bo potrebno
- odstraniti vrata 
- spuščene strope
Odpadni material je potrebno odpeljati na pooblaščeno deponijo, naročniku pa dostaviti tovorne listine in potrdilo o oddaji na deponiji. 

Projektant je dolžan v fazi izvedbe PZI projektne dokumentacije preveriti obstoječe stanje nosilne konstrukcije, v kolikor so predvideni posegi v konstrukcijo. Zaradi prestavitve hodnika se predvidi manjši poseg v konstrukcijo objekta. Dela se izvede po statični presoji, ki jo zagotovi naročnik.

[bookmark: _Toc75856441]Okna

Transparentni deli ovoja morajo zagotavljati kvalitativne, kvantitativne in psihofiziološke kriterije za dnevno svetlobo v skladu s standardom SIST EN 14351-1:2006+A2:2016 Okna in zunanja vrata. Pri izbiri zasteklitev je potrebno optimizirati svetlobni in toplotni odziv.
Zunanja okna na južni strani objekta se povečajo po višini. Velikost oken se bo določilo na podlagi statične presoje, ki jo zagotovi naročnik. Vsa okna morajo imeti zunanje žaluzije.

Za dostop do vseh prostorov se predvidijo nova vrata. Vsa vhodna vrata morajo biti opremljena s kontrolo pristopa. Električna vrata so obdelana v zahtevah za električne inštalacije.
Krila vrat morajo izpolnjevati naslednje zahteve:
Površine morajo biti iz materialov, ki se dajo enostavno vzdrževati in so odporni na mehanske poškodbe.
· Biti morajo ustreznih širin in višin, imeti morajo dovolj nasadil, da se ne povešajo zaradi svoje teže in velikosti in s tem ne povzročajo poškodbe na tlakih.
· Morajo zagotavljati zvočno izolativnost skladno s veljavnim pravilnikom.
· Opremljena morajo biti s kovinskimi gladkimi kljukami.
· Opremljena morajo biti s samozapirali na mestih, kjer se to zahteva;
Podboji vrat morajo izpolnjevati naslednje zahteve:
· Podboji morajo biti kovinski in ustrezno prebarvani;
· Podboji morajo biti ozemljeni, kjer je predvideno električno odpiranje vrat morajo imeti vgrajeno električno ključavnico v podboju in pripravljeno inštalacijo za pristopno kontrolo.
· Opremljeni morajo biti z ustreznimi tesnili.
[bookmark: _Toc75856443]Tla

Finalna talna obloga:
· Kriteriji za izbiro finalnih tlakov so:
· mehanske zahteve,
· higienske zahteve,
· zahteve v zvezi z namenom medicinske uporabe prostora,
· požarnovarnostne zahteve,
· zahteve v zvezi z lastnostmi materiala in izvedbo tlakov.

Dodatne zahteve za izvedbo tlakov v zdravstvenih objektih so predvsem:
· tlaki morajo zagotavljati varen in udoben transport z vozički in posteljami brez pragov in strmih klančin,
· površine tlakov morajo biti gladke, odporne na mehanske poškodbe in redno čiščenje in razkuževanje,
· stik med tlemi in steno mora biti izveden na način, ki omogoča strojno čiščenje. Stik med steno in tlakom mora biti zaokrožen, izveden z zaokrožico z radijem najmanj 2,5 cm, preko katere se obloži talna obloga. Višina zaključka tlaka na steni je 10 cm. Zaokrožice se morajo na steni končati tako, da so v isti ravnini kot stena.

V mokrih prostorih kot so sanitarije, garderobe naj bo položena protizdrsna keramika. Fugiranje mora biti izvedeno z vodo nepropustno in baktericidno odporno maso. Prehodi iz ravnine tlaka v steno morajo biti zaključeni z zaokrožico. 

Predelne stene  morajo biti glede materialov in načina izvedbe prilagojene zahtevam prostora glede pogojev bivanja, zvočne izoliranosti, požarne odpornosti, vodoodpornosti in mehanske odpornosti.
Zunanje predelne stene naj bodo montažne (kot sistem Knauf).
Izvedba montažnih sten: 
· minimalna debelina stene, ki še omogoča razvod instalacij, znaša 15 cm, 
· nerjavna kovinska podkonstrukcija mora biti obojestransko obložena z vsaj dvema slojema mavčno kartonskih plošč 
· podkonstrukcija se postavlja na izveden plavajoč cementni estrih

Izbor materialov in način izvedbe podkonstrukcije, plošč in polnil mora biti prilagojen različnim zahtevam prostora (bivalni pogoji, zvočna izoliranost, požarna odpornost, vodoodpornost v mokrih prostorih).
Predelne stene morajo zagotavljati nosilnost za montažo elementov opreme (dodatna ojačitev v stenah za montažo opreme), odpornost za mehanske vplive.in na mestih, kjer so prehodi instalacij skozi požarne sektorje in skozi stene je potrebno predviditi ustrezne z zakonom predpisane tesnitve prebojev.
Vse montažne predelne stene morajo biti izdelane in vgrajene v celoti skladno z veljavnimi standardi: SIST EN 520:20005 + A1:2009 Mavčne plošče, SIST EN 13950:2014 Mavčne plošče za toplotno in zvočno izolacijo kompozitnih panelov, SIST EN 14353:2017, SIST EN 14353:17 Kovinski profili za mavčne plošče. Izbor in izvedba finalnih obdelav sten je odvisna od funkcije prostorov.
Stene v sanitarno toaletnih prostorih naj bodo obložene s keramičnimi ploščicami. Zunanji vogalni stiki keramičnih ploščic se naj izvedejo za zaključnimi inox profili.
Stene hodnikov, v katerih se odvija promet z bolniškimi vozički, strecher-ji in bolniškimi posteljami morajo biti dodatno zaščitene z odbojnimi letvami. Zaščiteni morajo biti tudi vsi vogali v hodnikih z vogalnimi ščitniki. 
Notranje stene laboratorija so montažne, višine, ki bo omogočala pregled na delovanjem aparatov. Stene so izvedene iz iverne plošče, debeline 25 mm, oplemenitene z melaminom –SIST EN 14322. Robovi ivernih plošč morajo biti zaključeni z ABS nalimkom debeline 2,5 mm. ABS nalimek mora biti v stikih brušen pod kotom, imeti mora posnete robove. Nosilci so kovinski izvedeni na način, da omogočajo vertikalni dostop inštalacij do aparatov v prostoru (montažo parapetnih kanalov).
Zaradi zagotovitve dodatne naravne svetlobe v laboratoriju se v stene proti hodniku predvidi zasteklitev sten. Zasteklitev sten od višine zgornjega roba vrat do višine spuščenega stropa zagotavlja zgolj posredno osvetlitev prostora (praviloma hodnika) brez vira naravne svetlobe.

[bookmark: _Toc75856445]Stropi

V vseh prostorih, v katerih se pod stropno ploščo nahajajo inštalacijski razvodi, morajo biti zaradi sanitarno higienskih razvodov izvedeni spuščeni stropi. Spuščeni stropi so lahko fiksni ali montažno/demontažni in pritrjeni na podkonstrukcijo, ki mora biti izvedena iz nekorozivnih materialov.
Strop v ostalih prostorih mora zadostiti higienskim zahtevam in biti enostaven za vzdrževanje, kar pomeni, da mora biti gladek, tesnjen, da se prepreči nalaganje maščobe in vlage v stropnih režah. Svetilke morajo biti v ravnini s stropom.
Na celotnem območju prenove se izvede nove spuščene strope (kot sistem Armstrong). Na hodnikih se stropovi po izgledu prilagodijo obstoječim. V laboratoriju se v celoti izvedejo spuščeni stropi. Stropne plošče morajo biti prilagojene laboratorijski dejavnosti.

[bookmark: _Toc75856446]Materiali

Vsi izbrani materiali morajo odgovarjati zahtevam po enostavnem vzdrževanju in čiščenju in
požarnim zahtevam. Za vsak material mora biti priloženo navodilo, kako se vzdržuje, s kakšnimi sredstvi se vzdržuje, ter vpliv uporabe čistila na okolico, izvajalce čiščenja, zaposlene in obiskovalce. Vsi materiali morajo biti skladni z usmeritvami KOBO (komisijo za obvladovanje bolnišničnih okužb) SBNM.
[bookmark: _Toc75856447]Estrihi

Na mestih demontiranih mavčnih sten in na mestih, kjer bodo ugotovljene poškodbe estriha, ga je potrebno zamenjati. Pri izvedbi novega estriha je potrebno upoštevati transport s težkimi vozički (glavne poti in hodniki). 

[bookmark: _Toc75856448]Slikopleskarska dela

V vseh prostorih se izvede nov oplesk. Kvaliteta izbrane barve mora biti prilagojena namembnosti prostora in prilagojena njegovi uporabi. Barvo posameznih prostorov določi pooblaščeni predstavnik naročnika.

[bookmark: _Toc75856449]Fasada

Predvidevajo se manjši posegi na fasadi, zato je potrebno po posegu (npr. prehodi inštalacij, solatube itd.) fasado urediti na nivoju obstoječega stanja.

[bookmark: _Toc75856450]Oprema

Oprema mora odgovarjati tehnologiji dela v posameznih  prostorih in zagotavljat kakovostno izvajanje postopkov v vseh fazah delovnega procesa. Načrtovana mora biti oprema brez ostrih robov.
Izbira materiala za izdelavo pohištvene opreme v medicinskih prostorih in pomožnih prostorih je odvisna od režima dela v posameznem prostoru. Zagotavljati mora: odpornost na vodo, odpornost na mehanske vplive, odpornost na postopke čiščenja in dezinfekcijo.
Medicinska oprema je obstoječa in navedena v tehnološki shemi opreme. 

Pohištvena oprema
V pomivalnici in pri vseh pomivalna korita v laboratoriju morajo biti površine pohištvenih delovnih pultov iz nerjavne jeklene pločevine (nerjavna jeklena pločevina – št. jekla 14301, oznaka X5CrNi18-10 (SIST EN 10088)). Vgrajena korita iz jeklene pločevine morajo imeti zaobljene robove in morajo biti brez preliva. Vodovodne baterije morajo biti montirane na steni. Ob steni mora imeti pult zavihek vsaj 30 mm, oziroma še bolje, če se le ta podaljša v oblogo, ki sega do spodnjega roba visečih omaric. Kovinska oprema mora biti priključena na ozemljitveni vod.
Delovna površina delovnih pultov - miz je iz iverne plošče oplemenitene z melaminom –SIST EN 14322. Robovi ivernih plošč morajo biti zaključeni z ABS nalimkom debeline 2,5 mm. ABS nalimek mora biti v stikih brušen pod kotom, imeti mora posnete robove. Podnožje pultov - miz je iz kovinskega ogrodja (nog). Višina pulta za stoječe delo je 90 cm, višina pulta za administrativno delo je 75 cm.
Omare so lahko obešene na steno ali pa so postavljene na kovinske noge z možnostjo regulacije višine ter montažnim coklom. Cokel je iz Alu pločevine, stik s tlemi je tesnjen s tesnilom.
Korpusi omar so izdelani iz ivernih plošč obojestransko obdelanih z laminatom. Laminat mora biti kvaliteten, odporen na mokro čiščenje . Robovi vrat zaključeni z ABS nalimkom, debeline 2,5 mm, s posnetimi robovi. Vrata omar morajo biti opremljena s cilindrično ključavnico. Tečaji morajo biti kvalitetni (kovinski). V primeru, da so vrata omar in visečih omaric steklena mora biti steklo kaljeno, debeline 4 mm. Police morajo biti vsestransko robljene z robnim trakom.
V primeru, da so omare obešene na steno in da so predelne stene izvedene iz mavčno kartonskih plošč, je potrebno predhodno vgraditi ojačitve.
Omare obešena na steno morajo imeti ojačeno hrbtišče po celi širini omare (na višini sidranja).

Za vsak element pohištvene opreme je potrebno izdelati shemo, detajle in opis.
[bookmark: _Toc75856451]STROJNE INŠTALACIJE

Zaradi celovite prenove prostorov je potrebno odklopiti in demontirati vse strojne inštalacije. 
Strojne inštalacije je potrebno uskladiti z načrti arhitekture in električnih inštalacij.
Pri projektiranju je potrebno spoštovati zakonodajo na področju učinkovite rabe energije v stavbah. Izvedene strojne inštalacije s priklopi mora izbrani ponudnik predvideti in ustrezno vgraditi glede na zahteve obstoječe opreme. 
V zdravstvenih objektih so posebno zaostrene zahteve za zatiranje in omejevanje legionele v vodovodnih inštalacijah, zato morajo projekti in izvedba zagotoviti vse ukrepe, da do okužb pitne vode ne more priti. Inštalacije morajo biti izvedene tako, da se ti ukrepi lahko izvedejo.

[bookmark: _Toc75856452]Vodovod

Vodovodne inštalacije se na celotnem objektu prilagodi novemu tehnološkemu stanju. 
Razvod hladne in tople vode mora biti zasnovan čim bolj pretočno. Temperatura hladne vode naj bo pod 15°C (maksimalno 20°C), temperatura tople vode pa nad 60°C (cirkulacija najmanj 55°C), tako da se že s temperaturo prepreči razmnoževanje mikroorganizmov. Zelo pomembno je tudi, da so cevi ustrezno izolirane, da ne pride do nepotrebnega pregrevanja hladne vode in pohlajevanja tople vode. 
Vsi deli inštalacije morajo biti predvideni za občasen dvig temperature do 85°C zaradi toplotnih šokov. Cevna mreža in armature morajo biti izvedene tako, da prenesejo toplotni šok.
Pozor: morebitna vodovodna inštalacija v medstropovju (za druge dejavnosti) mora biti izvedena na način, da ni možno razlitje vode v laboratorij. 
Na obstoječem hodniku je hidrant. Ker se prestavi glavni hodnik je temu primerno potrebno predvideti prestavitev hidranta in prilagoditev vodovodnega priključka na novo lokacijo. 

[bookmark: _Toc75856453]Prezračevanje in hlajenje

V okviru priprave projekta je potrebno predvideti demontažo starih neuporabnih prezračevalnih kanalov in z njimi povezane opreme. 
Ohrani se obstoječi klimat N2, ki ni predmet projekta. Predvideva se menjava prezračevalnih kanalov v območju prenove in prilagoditev na novo stanje ter navezavo na obstoječe prezračevalne kanale, ki so zunaj območja prenove, a so bili tudi prej del tega prezračevalnega sistema (prostori garderob in arhiva).
Za hlajenje tehnologije se lokalno vgradijo hladilne naprave (split sistemi), ustreznih moči.
V okviru prezračevanja je potrebno ustrezno urediti odvod zraka iz digestorija.

[bookmark: _Toc75856454]Ogrevanje
Osnovno ogrevanje vseh prostorov bo radiatorsko, radiatorji morajo biti higienik izvedbe in opremljeni s termostatskimi glavami.
S prenovo prostorov se predvidijo nove inštalacije in novi elementi centralnega ogrevanja (radiatorji), glede na prostorsko ureditev in tehnologijo laboratorija. Priključijo se na obstoječe vode znotraj prostora prenove.
[bookmark: _Toc75856455]Kanalizacija

Talna kanalizacija se prilagodi novi novi prostorski ureditvi. Stari priključki se odklopijo in demontirajo. Glavni kanalizacijski vod se tekom glavnega hodnika opremi s sistemom nadzora nivoja v kanalizacijskih jaških, zaradi preprečitve razlitja v primeru zamašitve kanalizacijskega voda.
Pozor: vsi morebitni horizontalni kanalizacijski vodi v medstropovju (za druge dejavnosti) morajo biti izvedeni na način, da ni možno razlitje kanalizacije v laboratorij. 

[bookmark: _Toc75856456]Sanitarna oprema

Sanitarna oprema v prostorih, ki so predmet projekta, mora biti usklajena s sanitarno opremo, ki je izvedena za celoten objekt. Umivalniki se opremijo z enoročno armaturo. Vsi sanitarni prostori morajo biti razen z umivalnikom oz. koritom, opremljeni še z naslednjo opremo:
· stenski podajalnik papirnatih brisač,
· stenski milnik,
· stenski dezinfektor,
· umivalnik,
· ogledalo,
· koši za odpadke (biti pozoren na ločevanje odpadkov).

Ne glede na navedeno prihaja pri zbiranju odpadkov v bolnišnici do vsakoletnih sprememb in dodatnih zakonskih zahtev, zato bo potrebno pred naročilom opreme naročilo uskladiti z bolnišničnim sanitarnim inženirjem.



[bookmark: _Toc75856457]ELEKTRIČNE INŠTALACIJE

[bookmark: _Toc75856458]Splošne zahteve

Pred izvedbo električnih inštalacij je potrebno izvesti odklop (vzpostaviti breznapetostno stanje) in demontažo obstoječe električne inštalacije.
Na območju prenove se vsa električna inštalacija izvede na novo, z novim razdelilcem in lokalnim razvodom.
Objekt se napaja z mrežnim in agregatskim (DEA) in UPS napajanjem.
Elektro inštalacije je potrebno uskladiti z načrti arhitekture in strojnih inštalacij.

[bookmark: _Toc75856459]Razsvetljava

Pri projektiranju naj bodo upoštevani veljavni predpisi in priporočila za tovrstne prostore (TSG-12640-001:2008, tabela A.1, kakovostni kriteriji tehnike razsvetljave) in Uredbo o zelenem javnem naročanju (Uradni list RS, št. 51/2017).
Razsvetljavo delovnih mest v notranjih prostorih, kamor spada tudi razsvetljava v bolnišnicah in zdravstvenih domovih, ureja Pravilnik o zahtevah za zagotavljanje varnosti in zdravja delavcev na delovnih mestih, poleg pa še standard SIST EN 12464-1.
Za potrebe laboratorija se za prižiganje razsvetljave predvidi stikalni tablo, v manjših prostorih se izvede lokalno prižiganje. Svetilke v laboratoriju naj bodo regulacijske. Po zaključenih delih se izvedejo meritve osvetljenosti delovnih mest v okviru meritev mikroklime, ki jo mora izvesti pooblaščena inštitucija. Potrebno je zagotoviti pravilno barvo svetlobe, priporoča se nevtralno -bela barva svetlobe z barvno temperaturo med 3.800 K in 5.300 K in visokim indeksom barvnega videza.
V prostorih, kjer se skozi celoten dan zadržujejo zaposleni in ni dnevne svetlobe se predvidi Solatube oziroma njemu ekvivalenten sistem. Sistem kot »Solatube« mora biti vsebinsko in prostorsko usklajen z načrtom elektro in strojnih inštalacij.


[bookmark: _Toc75856460]Zasilna razsvetljava

Zasilna razsvetljava je v splošnem namenjena za uporabo, ko odpove splošna razsvetljava oziroma njeno napajanje. Napajalni vir mora biti zato neodvisen od vira splošne razsvetljave.
Za varnostno razsvetljavo je maksimalni vklopni čas 1 sekunda, osvetljenost piktogramom pa mora biti v stalnem spoju. Minimalni čas delovanja je 3 ure. Svetilke varnostne razsvetljave morajo biti nameščene skladno s SIST EN 1838. Oznake izhodov in oznake evakuacijskih poti morajo biti neposredno ali posredno osvetljene z varnostno razsvetljavo. Zasilna razsvetljava mora biti načrtovana in izvedena v skladu s standardi SIST EN 1838, SIST EN 50171 in SIST EN 50172. Svetilke morajo biti skladne s SIST EN 60598-2-22.
Na novo se izvede zasilna razsvetljava z lastnim virom napajanja (baterijo); baterija je napajana iz agregatskega vira. V električni razdelilec se vgradi nov nadzorni modul (Beghelli) zasilne razsvetljave, ki omogoča daljinski nadzor svetilk in je povezan na centralni računalnik, ki je v starem strežniškem prostoru. Med modulom in centralnim računalnikom se izvede kabelska povezava. Tip zasilne svetilke mora biti kompatibilen obstoječemu sistemu zasilnih svetilk Beghelli z vgrajenim modulom za daljinski nadzor svetilk.
V sklopu dodatne zasilne razsvetljave se izvede tudi osvetlitev varnostnih znakov na poti umika, znakov za označevanje smeri na poti umika in drugih varnostnih znakov, ki morajo biti osvetljeni med delovanjem zasilne razsvetljave s posebnimi varnostnimi svetilkami z dodatnim varnostnim napajanjem.
Izvajalec del mora po zaključku del naročiti pregled varnostne razsvetljave pri pooblaščeni inštituciji. Pri pooblaščenem vzdrževalcu varnostne razsvetljave SBNM pa mora naročiti vnos vseh dodatnih svetilk v skupen sistem daljinskega nadzora svetilk varnostne razsvetljave.

[bookmark: _Toc75856461]Energetsko napajanje

V objektu »Porodnišnica« so na voljo naslednja elektro energetska napajanja:
· mrežno napajanje,
· agregatsko napajanje in 
· UPS napajanje.
Na območju novega laboratorija se predvidi nova električna inštalacija in novi električni razdelilec. 
Na tem območju je že lokalni razdelilec. Potrebno je preveriti ali dovodni kabli ustrezajo priključni moči laboratorija. Če ne, jih je potrebno zamenjati.
V novem glavnem razdelilcu objekta se predvidi mrežno, agregatsko in UPS napajanje. Nov razdelilec mora biti opremljen z ustreznimi prenapetostnimi zaščitami. Električni razdelilci morajo biti opremljeni s ključavnicami (SBNM tipski ključ) in oznakami ter narejeni v skladu z veljavnimi tehničnimi predpisi in standardi. Električni razdelilci morajo na vratih imeti tipko za izklop električnega napajanja v sili. V razdelilcih mora biti vgrajena luč in servisna vtičnica.
V glavnem elektro prostoru se predvidi modularna nadgraditev obstoječe UPS naprave (Mides) z baterijskim kabinetom za potrebe laboratorija.

[bookmark: _Toc75856462]Moč, komunikacije

Vrste in moč priključkov ter komunikacij je potrebno prilagoditi opremi v tehnološkemu načrtu.
Inštalacije moči in komunikacij se za delovna mesta projektirajo v parapetnih kanalih (130/72 mm). Na delovno mesto se predvidi: trojna mrežna vtičnica (bela barva), trojna agregatska vtičnica (rdeča barva), dve vtičnici UPS in trije priključki univerzalnega ožičenja (kabel FTP cat.6e).
Ostali priključki se predvidijo na podlagi zahtev tehnološke opreme laboratorija.
V laboratoriju sta predvidena dva univerzalna komunikacijska vozlišča (kratko KO). Eno KO vozlišče je namenjeno izključno za laboratorijsko dejavnost. Drugo vozlišče je univerzalno in je namenjeno pokrivanju komunikacijskih potreb v kleti in pritličju objekta. Komunikacijska omari morata biti na dostopni lokaciji, ki ob servisiranju ne motita delovnih procesov. Za komunikacije se izvede redundančni optični priključek (iz strežniškega prostora UC) in nov, 50-parni, telefonski kabelski dovod. Vsa pasivna oprema se zaključi na ustreznih panelih. Iz KO se izvedejo novi razvodi univerzalnega ožičenja (kabel FTP cat.6). Aktivna oprema ni predmet projektiranja. Vsako vozlišče mora biti opremljeno z napajalnikom s prenapetostno zaščito, najmanj 6 vtičnicami, UPS napajanja. Potrebno je zagotoviti ustrezno prezračevanje komunikacijskih vozlišč.
Pred projektiranjem računalniške mreže in telefonije, kakor tudi izbire opreme, je potrebno sodelovati s strokovnimi delavci SBNM, ki odgovarjajo za to področje. 


[bookmark: _Toc75856463]Javljanje požara

Na območju projektiranja je obstoječi sistem aktivne požarne zaščite, ki ga je potrebno prilagoditi novi prostorski ureditvi. Sistem naj bo načrtovan v skladu z zahtevami študije požarne varnosti, navodili za avtomatske požarne alarmne naprave VdS e.v. Köln, VdS 2095; 2010 (05), slovensko tehnično smernico TSG-1-001: 2019, smernico SZPV 408/05 in standardi EN 54.
Za potrebe požarne zaščite se predvidi nova inštalacija in nova oprema aktivne požarne zaščite. Vse elemente in opremo (npr. el.vrata, prezračevalni strop itd.) se poveže v obstoječi sistem javljanja požara, ki mora biti kompatibilen s sistemom proizvajalca Zarja elektronika. 
Po izvedbi sistema aktivne požarne zaščite je potrebno izvesti priklop in zagon sistema, vnos sprememb v načrte požarne varnosti (naročiti pri Zarja elektronika) in opraviti pregled sistema s strani neodvisne inštitucije.

[bookmark: _Toc75856464]Kontrola pristopa in video-domofon

Za nadzor in kontrolo vstopov v laboratorij naj se predvidi kontrola pristopa za zaposlene in video-domofon za stranke in obiskovalce. Točke klica in sprejema klica video-domofonskega sistema se določi v dogovoru z uporabnikom tekom projektiranja (dve notranji točki). Sistem kontrole pristopa mora biti kompatibilen  z obstoječim sistemom (Jantar). V bolnišnici uporabljamo Jantarjevo opremo z mrežnimi kontrolerji.

[bookmark: _Toc75856465]Meritev temperature v hladilnikih in nivojev v komunalnih jaških 

V vseh hladilnikih v laboratoriju je potrebno spremljati temperaturo in ob morebitni prekoračitvi le te zagotoviti ustrezno alarmiranje oziroma obveščanje dežurne osebe.
V ta namen se na območju laboratorija vgradi centralni (brezžični) nadzorni sistem, ponudnika SALVIAe d.o.o., kjer se vgrajeni merilniki temperature, preko vmesnikov vključijo v oblačni sistem spremljanja in alarmiranja temperature.

[bookmark: _Toc75856466]Električne ure

V laboratoriju in hodniku se predvidi centralna minutna ura, ki se veže na obstoječo centralno vejo registrirne ure v kleti objekta.

[bookmark: _Toc75856467]Električna vrata

Na vhodu v laboratorij se vgradijo nova električna drsna vrata. Vrata morajo imeti kontrolno-režimski tablo, ki se ga vgradi na sprejemni pult. Vrata se odpirajo kartično in preko video-domofona. 
Električna vrata morajo biti skladno s požarnim načrtom vključena v sistem aktivne požarne zaščite.

[bookmark: _Toc75856468]Ozemljitve

Ozemljitve na objektu se naj predvidijo v skladu z veljavnimi tehničnimi predpisi in standardi.
Posebno pozornost je potrebno nameniti izvedbi ozemljitev občutljive tehnologije in opreme. Pri demontaži je potrebno paziti, da ne pride do prekinitve ozemljitvenih vodnikov še delujočih sistemov.

[bookmark: _Toc75856469]Spremljanje nivojev v kanalizacijskih jaških

V kanalizacijskih jaških na območju laboratorija (sedanji hodnik) so nameščeni merilniki nivoja, ki trenutno niso v funkciji. Potrebno jih je povezati na obstoječi bolnišnični CNS sistem.
Dovoljen je tudi samostojen sistem, ki bo omogočal SMS alarmiranje v primeru zamašitve in s tem prekoračitve višine nivoja odplak v kanalizaciji.

[bookmark: _Toc75856470]Meritve

Za področje električnih inštalacij je v splošnem, kakor tudi za zdravstvene objekte in za medicinske prostore potrebno upoštevati določila Pravilnika o zahtevah za NN električne inštalacije s pripadajočo tehnično smernico TSG-N-002:2018 Nizkonapetostne inštalacije in Pravilnika o zaščiti stavb, s pripadajočo tehnično smernico TSG-N-003:2018 Zaščita pred delovanjem strele.
V projektu je potrebno pred predajo prostorov uporabnikom predvideti izdelavo vseh potrebnih meritev električnih inštalacij (moč in mala moč, ozemljitve in galvanske povezave, izolacijske upornosti, okvarne in kratkostične zanke, meritve univerzalnega ožičenja itd.).
Zapisnik o pregledu mora imeti najmanj vsebino, kot je določena v SIST HD 60364-6. Zapisnik o pregledu mora vsebovati podatke, iz katerih je razvidno, da so bili opravljeni pregledi, preskusi in meritve iz predhodnih točk, ter podatke o preglednikih, inštrumentih in merilnih metodah. V zapisniku je treba navesti tudi oznako, številko in datum veljavnega potrdila, ki dokazuje podatke o umerjanju uporabljenih merilnih inštrumentov.
Zapisnik mora podati oceno o ustreznosti električne inštalacije za celoten objekt oziroma zaključeno celoto dela objekta. Pozitivna ocena se izda le, če rezultati vseh predvidenih pregledov in preskusov ustrezajo. Pri negativni oceni mora zapisnik vsebovati prilogo s seznamom odkritih neustreznosti in predvidenih ukrepov.
Za potrebe opisa in aktiviranja delovnih mest je potrebno s strani pooblaščene organizacije izvesti skupne meritve mikroklime, ki zajemajo meritve temperature, pretoka zraka, vlage in osvetlitve na vsakem delovnem mestu.

[bookmark: _Toc75856471]Strelovod

Strelovod ni predmet projekta. 


[bookmark: _Toc75856472]ZAKLJUČEK

[bookmark: _Toc75856473]Zaključno navodilo projektantu

Projektant mora pri izdelavi projekta sodelovati s pooblaščenimi osebami investitorja Splošne bolnišnice Novo mesto. Prav tako mora sodelovati z vsemi pristojnimi inšpekcijskimi službami in pooblaščenimi osebami za izdelavo posameznih vrst različnih elaboratov, študij in ostalih potrebnih dokumentov za uspešno izdelavo projekta. 
V projektni dokumentaciji je potrebno predvideti vsa dela skupaj z vsemi dobavami, transporti in montažami, ki so predmet projekta. Po končanem posegu in vnosu opreme v prostore je potrebno v projektni dokumentaciji navesti, da se mora po končanju del vzpostaviti prvotno stanje v vseh obstoječih prostorih, kjer je bilo potrebno zaradi prenove prostorov izvesti kakršne koli posege. 
Pri pripravi projekta je obvezno upoštevati:
· Usmeritve Komisije za obvladovanje bolnišničnih okužb (KOBO)
· Hišni red Splošne bolnišnice Novo mesto

[bookmark: _Toc75856474]Terminski plan in ocena vrednosti

Izvajalec projektne dokumentacije mora navesti predviden čas izvedbe projektiranih GOI del in podati oceno del po posamezni postavki.

[bookmark: _Toc75856475]Dela, ki niso zajeta v projektni nalogi

Pri pripravi projektne dokumentacije mora pooblaščeni inženir za posamezno področje po potrebi vključiti tudi tiste postavke, ki niso zajete v projektni nalogi, so pa nujne za zakonsko ustrezno pripravo prostorov in njihovo polno funkcionalnost.

